**Μ. Κριθαρίδης: Το μόνο μέτωπο κατά της κοινωνίας είναι της αυταρχικής Κυβέρνησης - ΠτΔ και ΠτΒ να πάρουν θέση για την εκτροπή**

Η μόνη που έκανε μέτωπο κατά της κοινωνίας, των νοσοκομειακών γιατρών και ακόμα και της δημοκρατίας, είναι η αυταρχική Κυβέρνηση του κ. Μητσοτάκη που δεν δίστασε να καταστρατηγήσει ακόμα και το Σύνταγμα για να επιβάλει το αστυνομικό της κράτος. Το μνημείο αυταρχισμού και καταστολής που βλέπουμε σήμερα συνιστά συνειδητή επιλογή του Πρωθυπουργού που προσπαθεί να «ορμοανοποιήσει» τη χώρα περιστέλλοντας πολιτικά δικαιώματα και ελευθερίες και του κ. Χρυσοχοΐδη που παριστάνει τον σερίφη σε βουλευτές, πολίτες, φοιτητές και κομματικές οργανώσεις, τη στιγμή που ακόμα συλλαμβάνει τον Χρήστο Παππά της Χρυσής Αυγής.

Έχουν γίνει αθρόες, βίαιες, παράνομες και αναίτιες προσαγωγές. Πρέπει όλες και όλοι να αφεθούν άμεσα ελεύθεροι. Ενώ αυτή τη στιγμή η Αντιπρόεδρος της Βουλης Σοφία Σακοράφα έχει περικυκλωθεί από δυνάμεις καταστολής που δεν της επιτρέπουν να μεταβεί στη ΓΑΔΑ σε συνέχεια της απαγόρευσης στους βουλευτές του ΜέΡΑ25 να προσεγγίσουν την Αμερικανική Πρεσβεία. Η ΠτΔ ή ο ΠτΒ έστω τα βλέπουν όλα αυτά; Κι αν ναι, ακόμα σιωπούν γινόμενοι συμμετοχή στην αντιδημοκρατική και αντικοινοβουλευτική εκτροπή;

**Δήλωση εκπροσώπου Τύπου ΜέΡΑ25 Μιχάλη Κριθαρίδη**